Tidlig+pakkevagt+vanlose

=Tidlig pakkevagt i Vanløse =

//Denne vagtbeskrivelse kan findes i pakkevagtens mappe, som findes i reolen i baglokalet. Er du i tvivl om noget i forbindelse med tjansen, kan du altid skrive til vanlose@kbhff.dk //

Velkommen til tjansen som tidlig pakkevagt. Du er ansvarlig for at modtage ugens varer til vores medlemmer og er med til at påbegynde pakningen

Pakkeseddel
Som tidlig pakkevagt er du ansvarlig for, at ugens pakkeseddel bliver printet ud (eller noteret på anden vis), før vagten går i gang. Pakkesedlen ligger klar senest tirsdag aften. Sådan finder du pakkesedlen:
 * Gå ind på www.kbhff.dk
 * klik på ”Wiki” i den øverste bjælke
 * I venstre kolonne klikker du på ”Ugens pose” og dernæst på ”HER FINDER DU UGENS POSE!”
 * Når dokumentet er åbent, finder du fanen ”van” (for Vanløse, nederst på skærmen). Her ligger ugens pakkeseddel, som du printer og medbringer.

På pakkesedlen står antallet af bestilte poser, antal ekstra poser (til løssalg), samt hvor meget af de forskellige slags grønt poserne skal indeholde. Herudover står der priser på løssalgsgrønt og visse af tørvarerne.

Modtagelse af varer
Lokalerne er åbne, når du kommer, du skal IKKE have fat i en nøgle.

En telefonvagt fra KBHff ringer mellem 12 og 14 og siger, hvornår varerne er på vej. Normalt får du mindst ½ times varsel. Husk at spørge telefonvagten, om der skal pantkasser retur, hvis ja, så tjek i baglokalet, om der er pantemballage fra sidst og få det stillet ud på vejen. Du tager imod grøntsagerne, tjekker, at der er de forskellige slags, der skal være ifølge pakkesedlen, og stiller dem ned i pakkerummet. Evt. pantet emballage gives tilbage til chaufføren.

Dernæst skal der stilles borde op til pakkeholdet. Bag den ”hemmelige dør” (på venstre hånd, lige før trappen ned til baglokalet) finder du arbejdsbordene til pakkeholdet. Herefter sætter du vægte frem og finder tavlerne frem (alt sammen kan hentes på vores reol i baglokalet).

Giv pakkesedlen videre til pakkevagterne, allerhelst i hånden.

HVIS DU KOMMER I TVIVL, så tag en beslutning. Hvis det ikke virker, så er her et par numre på folk fra butiksgruppen, du gerne må kontakte:

Maria – 3042 8172 Esther - 23841969 <span style="font-family: Arial,Helvetica,sans-serif;">Carsten 2926 1611

<span style="font-family: Arial,Helvetica,sans-serif; font-size: 140%;">Rigtig god vagt!